Rikunarita-ORG/Wikinium huggingface dataset:
# Angela Merkel

| Angela Merkel |
| --- |
| Angela Merkel me Juni 2019 |
|  |
| Kanselir Jerman |
| **Petahana** |
| **Ibörögö wangai halöŵö**  22 November 2005 |
| Presiden | Horst Köhler Christian Wulff Joachim Gauck Frank-Walter Steinmeier |
| Wakil | Franz Müntefering Frank-Walter Steinmeier Guido Westerwelle Philipp Rösler Sigmar Gabriel Olaf Scholz |
| Ni'alinia | Gerhard Schröder |
| Ketua Persatuan Demokrat Kristen |
| **Petahana** |
| **Ibörögö wangai halöŵö**  10 April 2000 |
| Ni'alinia | Wolfgang Schäuble |
| Menteri Lingkungan |
| **Inötö wangai halöŵö** 17 November 1994 – 26 Oktober 1998 |
| Kanselir | Helmut Kohl |
| Ni'alinia | Klaus Töpfer |
| Fangali | Jürgen Trittin |
| Menteri Perempuan dan Pemuda |
| **Inötö wangai halöŵö** 18 Januari 1991 – 17 November 1994 |
| Kanselir | Helmut Kohl |
| Ni'alinia | Ursula Lehr |
| Fangali | Claudia Nolte |
|  |
| Informasi pribadi |
| Tumbu | Angela Dorothea Kasner 17 Yuli 1954 Hamburg, Jerman Barat (iada'a Jerman) |
| Partai politik | Kebangkitan Demokrat (1989–1990) Persatuan Demokrat Kristen (1990–irugi ma'ökhö)  |
| Fo'omonia | Ulrich Merkel (1977–1982) Joachim Sauer (1998–irugi iada'a) |
| Alma mater | Universitas Leipzig |
| Tandra tanga |  |

Dr. rer. nat. **Angela Dorothea Merkel** no samösa *kanselir* Jerman. Tobali ia *kanselir* i'otarai me 2005 irugi 2021, ira alawe si föföna si'ai mogogohe halöŵö fa'a-kanselir ba Jerman. Börö wa'atobalinia högö wamatörö negara Jerman, i'anema'ö tobali göi ia niha fondrege lafondrondrongo ba Uni Eropa. Börö da'a fefu no göi tetuyu ia tobali "ira alawe ndröfi andre" me 2015 (ba Li Inggris *Woman of the Year*), ya'ia da'ö niha fondrege lafondrondrongo ba zi sagörö ulidanö.

## Fa'auri

Horst Kasner, ama Angela Merkel, no samösa fandrita Gereja Lutheran moroi ba kota Berlin. Inania, Herlind, si tumbu ba te'ebua'ö ba danö Polandia, no samösa guru Li Latin faoma Li Inggris. Tumbu khöra nono sia'a ba ndröfi 1954 ba Hamburg, Jerman Barat (iada'a Jerman) ba labe'e döinia Angela Dorothea Kasner. Baero Angela tumbu khöra darua tö ndraono. Irugi ebua-bua Angela asese lakaoni khönia Kasi, töi mado namania Horst.

Moroi ndröfi 1977 irugi 1982 mangowalu Angela khö Ulrich Merkel, andrö wa lakaoni ia Angela Merkel. Ba heŵa'ae i'otarai 1998 irugi ma'ökhö no mangowalu ia khö Joachim Sauer, lö aetu lakaoni khönia Angela Merkel ba tenga Angela Sauer.

## Famati

Lö faefa wa'alowalangi moroi ba wa'auri Angela, töra-töra me amania no samösa fandrita Gereja Lutheran. Ba ndröfi 1954 me awena tölu waŵa na sa Angela tobali namania fandrita ba Quitzow, Jerman Timur (iada'a Jerman). Aefa da'ö awu'a ira ba Templin, 90 km moroi ba kota Berlin. Ba da'ö nahia ebua-bua Angela. Me ndröfi 2012, iŵa'ö Angela zanandrösa ba wamatinia: "Ya'o ndroto-ndroto Gereja Evangelis. Mamati ndra'o khö Lowalangi, ba agama lö aetu fao awögu, ba no simanö ia sagötö fa'aurigu. Ya'ita Niha Keriso si töra-töra böi ata'u wolo'ö famatida."

## Umbu